laion/Wikipedia-Exotic huggingface dataset:
החלטה 89 של מועצת הביטחון של האו"ם

החלטה 89 של מועצת הביטחון של האומות המאוחדות היא החלטה של מועצת הביטחון של האו"ם שהתקבלה ב-17 בנובמבר 1950 על ידי מועצת הביטחון של האומות המאוחדות בהקשר של הסכסוך הישראלי-ערבי. בסוף אוקטובר 1950 בעת שהגנרל ריילי שהה במטה האו"ם, העלו מצרים וירדן מספר תלונות נגד ישראל, על הפרת הסכמי הסכמי שביתת הנשק בתום מלחמת העצמאות. ממלכת ירדן התלוננה על השהות הישראלית בנהריים ומצרים התלוננה על גירוש תושביה של מג'דל לעזה, ועל הקמת עין נטפים באזור מפורז. ישראל העלתה מנגד תלונה על חסימת תעלת סואץ בפני אוניותיה וטענה שהתלונות של ירדן ומצרים הן שקריות. הגנרל ריילי עמד לימין ישראל בנוגע למובלעת נהריים ולימין מצרים בנוגע לגירוש תושבי מג'דל. ההחלטה ביקשה מוועדת שביתת הנשק המעורבת של מצרים וישראל להקדיש תשומת לב דחופה לתלונה על גירושם של אלפי ערבים פלסטינים מארץ ישראל. המועצה קראה לשני הצדדים להפעיל את כל יכולתה של הוועדה, ולהחזיר את כל הערבים שהוועדה סבורה כי הם זכאים לשוב. נוסף על כך, המועצה הורתה לראש הוועדה האחראית על הסכמי שביתת הנשק להמליץ לישראל, למצרים ולמדינות ערביות אחרות, לנקוט בכל הצעדים שיידרשו על מנת לשלוט על תנועתם של נוודים ערבים על פני גבולות בינלאומיים או קווי שביתת הנשק. המועצה קוראת לממשלות לא לנקוט כל פעולה של העברת אנשים מעבר לגבולות בינלאומיים או קווי שביתת הנשק ללא התייעצות מוקדמת עם ועדת שביתת הנשק. כמו כן, ביקשה המועצה מוועדת שביתת הנשק להמליץ על צעדים נוספים בתוך 90 ימים בפני מועצת הביטחון של האו"ם. ההחלטה התקבלה לאחר שתשע מדינות תמכו בה, 0 התנגדו ומצרים וברית המועצות נמנעו. הסכסוך הישראלי-ערבי הסכמי שביתת הנשק הנכבה נוסח ההחלטה ישראל סתרה טענות מצרים ועבה"י במועצת הבטחון, דבר, 1 בנובמבר 1950 ריילי מצדיק את היהודים בענין נהריים ואת מצרים בענין הנגב, חרות, 1 באוקטובר 1950
פסגת קלדרון

פסגת קלדרון (באנגלית: Caldron Peak) היא הר ברכס ואפוטיק שבהרי הרוקי הקנדיים, בפרובינציית אלברטה שבקנדה. גובה הפסגה 2,909 מטרים מעל פני הים, והיא מתנשאת מעל סביבתה לגובה של 449 מטרים. הפסגה נקראת על שם אגם קלדרון, הממוקם כ-3 קילומטרים מהפסגה. הראשון שטיפס לראש הפסגה היה ס. ביטיי (C. Beattie) בשנת 1948. הר קלדרון באתר אנציקלופדיית ההרים הקנדית הפסגות הנשקפות מפסגת קלדרון תצלום לוויין של הפסגה פסגת קלדרון באתר peakware פסגת קלדרון באתר peakbagger תיאור מסלול הטיפוס על פסגת קלדרון באתר trailpeak מסלול הטיפוס על פסגת קלדרון באתר albertawow תיאור מסלול הטיפוס על פסגת קלדרון באתר summitsearch מזג אוויר עדכני עבור פסגת קלדרון תחזית מזג אוויר על פסגת קלדרון - לפי גבהים פסגת קלדרון, סרטון באתר יוטיוב - טיפוס על פסגת קלדרון מידע גאוגרפי והיסטורי באתר אנציקלופדיית ההרים הקנדית
האד

האם התכוונתם ל... האד (סרט, 1963) – סרט קולנוע אמריקאי משנת 1963 האד (סרט, 1986) – סרט קולנוע נורווגי משנת 1986 HUD – ראשי תיבות של Housing and Urban Development HUD – ראשי תיבות של Head-Up Display
סק הנרי

סק הנרי (באנגלית: Sek Henry; נולד ב-27 ביוני 1987) הוא כדורסלן אמריקאי-ג'מייקני המשחק בפינאר קרשיאקה מליגת העל הטורקית. הנרי למד בבית ספר בלוס אנג'לס שבקליפורניה. שיחק בליגת המכללות בקבוצת אוניברסיטת נברסקה. בשנה הראשונה שלו בנברסקה, הנרי שיחק ב-33 משחקים ועם ממוצע של 7.5 נקודות, 3.3 ריבאונדים ו-2.7 אסיסטים לכול משחק. ב-2010 התחיל את הקריירה המקצועית שלו בתור שחקן כדורסל בקבוצת אקיטה צפון האפינטס. בשנת 2012, הנרי חתם עם הקבוצה הפולנית א.ז.ס קוסזלין על חוזה לעונת 13–2012. במהלך העונה, הנרי עזר לקוסזלין להגיע לגמר גביע פולין 2013. ביום 15 באוגוסט 2013, חתם הנרי על חוזה שבו הוא ישחק עוד שנה אחת עם קוסזלין. בעונה השנייה שלו עם קוסזלין, הנרי שיחק 18 משחקים עם ממוצע של 15.7 נקודות ו-4.2 אסיסטים למשחק. ב-20 ביוני 2014, חתם הנרי על חוזה עם קבוצת ניו באסקט ברינדיזי לעונת 15–2014. עם זאת, ב-21 בנובמבר 2014, הנרי נפרד מברינדיזי וחתם חוזה עם אורלנדינה באסקט למשך שאר העונה, במקום ג'וני פלין שהצטרף במקומו לברינדיזי. ב-4 באוגוסט 2015, חתם הנרי על חוזה עם הקבוצה הספרדית סרגוסה באסקט לעונת 16–2015. במהלך אותה עונה, הנרי עזר לסרגוסה להגיע לשמינית גמר היורוקאפ. ב-21 בספטמבר 2016, חתם הנרי על חוזה קצר טווח עם הקבוצה הצרפתית פו אורטז עקב פציעה של יאניק בוקולו. הנרי שיחק 7 משחקים עבור פו אורטז עם ממוצע של 11.2 נקודות ו-2.8 אסיסטים למשחק. ב-3 בנובמבר 2016 נפרד הנרי מאורטז וחתם על חוזה עם גראבלין דנקירק למשך כל העונה. ב-16 ביולי 2017, חתם הנרי על חוזה עם מכבי אשדוד לעונת 18–2017. ב-29 באוקטובר 2017, הנרי רשם 26 נקודות, וקלע 7 מ-8 מהשדה בניצחון 74–86 על הפועל ירושלים. יומיים לאחר מכן, הנרי נבחר לשחקן הסיבוב הרביעי של הליגה הישראלית, לצד חברו לקבוצה, דייוויד לאורי. בעונה זו נבחר ככדורסלן העונה. ב-28 ביולי 2018, עזב את ישראל וחתם בפינאר קרשיאקה הטורקית. אביו, ראס מייקל, הוא זמר ג'מייקני. מדיה וקבצים בנושא סק הנרי בוויקישיתוף סק הנרי, ברשת החברתית אקס (טוויטר) פרופיל, באתר Sports-Reference פרופיל, באתר eurobasket פרופיל, באתר היורוליג פרופיל, באתר ליגת העל הספרדית בכדורסל (בספרדית) הפרופיל של סק הנרי באתר RealGM נתונים יפניים על סק הנרי עירד צפריר, סק הנרי: "בכל קבוצה שהייתי בה היו מכות, אבל התקשורת לא ידעה", באתר הארץ, 12 באפריל 2018 שחקן העונה בליגת ווינר סל: סק הנרי, באתר אשדוד אונליין, 14 ביוני 2018
רכסי סוואנל

רכסי סוואנל (באנגלית: Swannell Ranges) הם רכסי הרים המצויים בין נהר פינליי ונהר ניישן, ובין רכסי הוגם ורכסי פינליי בצפון פרובינציית קולומביה הבריטית שבקנדה. שטח הרכסים 22,924 קמ"ר והם תת-רכסים של הרי אומינקה המהווים חלק מההרים הפנימיים. ההרים מתנשאים לגובה של 1,032 מטרים מעל פני הים. הרכסים נקראים על שם המודד ומגלה הארצות פרנק סוואנל.  רכסי סוואנל כוללים את תת-הרכסים להלן: רכס אספי רכס פישינג רכס ג'רמנסן רכס אינג'ניקה רכס קוואניקה רכס קוון יוטאסי רכס ליי רכס מק'קונל רכס אוסילינקה רכס פיק רכס טנאקיהי רכס טוצ'ה רכס וולברין רכס רדה רכסי סוואנל באתר ממשלת קולומביה הבריטית תצלום לוויין ומידע גאוגרפי מפה טופוגרפית של רכסי סוואנל תנאי מזג אוויר עדכניים עבר רכס סוואנל מידע גאוגרפי והיסטורי באתר אנציקלופדיית ההרים הקנדית מידע גאוגרפי ההיסטוריה של שם הרכס G.P. (Philip) V. Akrigg, Helen Akrigg, British Columbia Place Names: Third Edition, p. 259
יום פאי

יום פַּאי הוא מועד בינלאומי לא רשמי הנחוג לכבוד הקבוע המתמטי פאי ( π {\displaystyle \pi } ). ישנם שני ימי חג מקובלים כדי לציין את האירוע: יום פאי ויום קירוב פאי. 14 במרץ מצוין במחלקות למתמטיקה באוניברסיטאות ברחבי העולם כ"יום פאי" (או: "יום פאי הבינלאומי"), זאת כנגזרת מהקירוב בן שלוש הספרות לערך פאי, 3.14. החג נחוג בדרך כלל בשעה 1:59 אחר הצהריים (3.14159). חג זה, שאינו חג מוכר או רשמי, נחוג בדרכים שונות לאורך השנים. קבוצות של אנשים, בדרך כלל ממועדוני פאי, מקדישים מחשבה לאופן בו פאי מילא תפקיד בחייהם ומדמיינים עולם ללא פאי, אוכלים מאפה פאי, בדרך כלל משחקים בפינייטה (piñata), ואף שותים פינה קולדה. בחג נשמעות ברכות כגון "בקירוב טוב" ו"שתזכה לספרה הבאה"[דרוש מקור]. בחג נוהגים אף לקיים תחרויות שינון ספרותיו של פאי, מדליקים 3.14 נרות (בקירוב טוב) ועוד. מרץ 2014 צוין כחודש פאי (3.14). ב-14 במרץ 2015 נחגג יום הסופר-פאי, שמקיים את הקירוב 3.1415. יש שציינו גם את השעה 9:26:53 כהמשך סדר הספרות של פאי. ביום פאי של שנת 2004 קבע דניאל טאמט שיא אירופי בדקלום פאי, כאשר דקלם אותו עד הספרה ה-22,514 שלו. יום קירוב פאי הוא 22 ביולי. תאריך זה נכתב בצורה 22/7, שבר שהוא קירוב פשוט לערך של פאי. יום המדע יום מול יום המגבת מדיה וקבצים בנושא יום פאי בוויקישיתוף אתר האינטרנט הרשמי של יום פאי (באנגלית) אריק מקלאם, יום פיי שמח, באתר nrg יום פאי במדינת מיין עם שיקוי הזיכרון של ד"ר וילסון יעל נוריק, יום הפאי שמח!, באתר מכון דוידסון, 12 במרץ 2015 אי-פי, 3.14.15 ב–9:26:53 — יום פאי של פעם במאה שנה, באתר הארץ, 14 במרץ 2015 דני יניב, התופעה המוחית שהופכת אדם לגאון, באתר הארץ, 14 במרץ 2016
איראן אסמאן איירליינס

איראן אסמאן איירליינס (בפרסית: هواپیمایی ایران آسمان, באנגלית: Iran Aseman Airlines) היא חברת תעופה איראנית. החברה הוקמה ב-1970 בשם "פארס איר". משרדיה הראשיים של החברה נמצאים בטהראן, והיא פועלת מבסיסים מרכזיים בנמל התעופה הבינלאומי מהראבאד בטהראן. בבעלות החברה 34 מטוסי נוסעים, רובם ישנים, והם טסים ל-40 יעדים שונים באיראן, ול-7 יעדים שונים בעולם, בהם: אפגניסטן, ארמניה, בחריין, קואלה לומפור, כוויית, קטאר, שוודיה, סוריה, טג'יקיסטן, טורקיה ואיחוד האמירויות הערביות. ב-12 באוקטובר 1994 התרסק מטוס פוקר F28 בטיסה 746 של איראן אסמאן איירליינס מאספהאן לטהראן. המטוס התרסק באזור נתנז, 59 נוסעים ושבעה אנשי צוות נספו באסון. ב-18 בפברואר 2018 התרסק מטוס שהפעילה החברה בטיסה 3704 של איראן אסמאן איירליינס. ב-13 בינואר 2019 ביצעה החברה את הטיסה המסחרית האחרונה במטוס הבואינג 727. זאת החברה האחרונה שהפעילה את הבואינג 727 בשירות נוסעים. צי המטוסים של החברה נכון לדצמבר 2018: מדיה וקבצים בנושא איראן אסמאן איירליינס בוויקישיתוף אתר האינטרנט הרשמי של איראן אסמאן איירליינס (בפרסית) Matt Falcus, Iran Aseman Retires Last Scheduled Boeing 727, Airport Spotting Blog, ‏2019-01-14 (באנגלית) פרטי צי המטוסים של איראן אסמאן איירליינס, באתר airfleets.net (באנגלית)
איני נפרד

איני נפרד (ברוסית: Не прощаюсь) הוא הספר השישה עשר והאחרון של הסופר הרוסי בוריס אקונין בסדרת "הבילוש החדש". הספר מכיל תת-כותרת: "הרפתקאותיו של אראסט פנדורין במאה העשרים. חלק שני." הספר יצא לאור ברוסיה ב-8 בפברואר 2018. הרומן פורסם ב-8 בפברואר 2018, ביום השנה העשרים לפרסום הספר הראשון בסדרה, "עזאזל". כבר ב-1 בינואר 2018, חודש לפני פרסום הספר, בוריס אקונין פרסם כמתנה לשנה החדשה עבור הקוראים את הפרק הראשון של הרומן בעמוד הפייסבוק שלו. בפרק זה, הקורא מתוודע למה שקורה עם פנדורין לאחר האירועים שתוארו בספר "העיר שחורה". הספר מגולל את קורותיו של המשרת מאסה ואדונו פנדורין, שכבר שלוש שנים נמצא בתרדמת ובעיצומה של מלחמת האזרחים ברוסיה. בספר מופיעות דמויות מספרים אחרים: כך למשל אלכסיי רומנוב-אוקטיאברסקי שהופיע ב"רומן ריגול" מופיע כדמות משנית בספר זה וקו העלילה שלו מגולל את פועלו כסוכן ריגול של האדומים בשורות הלבנים. שנת 1918. פנדורין ששרד פציעה שקיבל בבאקו (במהלך אירועי העיר השחורה) נפל לתרדמת שנמשכה 3 שנים, 8 חודשים ו-28 ימים. מאסה, משרתו היפני, דואג לו במשך כל הזמן הזה וכעת נאלץ לנסוע עם האדון לסמרה. ברכבת בדרך למוסקבה הוא נתקל באירוע שוד ולאחר ירי לא מוצלח שפוגע בפנדורין, אראסט פטרוביץ' מתעורר. שנת 1919. לאחר שנה שלמה במנזר בצפון מחוז וולגוגרד, פנדורין מגיע לסבסטופול, שם ממתין לו מאסה. בדרך הוא פוגש נערה בשם מונה (שהיא בתה של ורוורה סובורובה, דמות שהופיעה ב"גמביט טורקי"). בחרקוב פנדורין מגיע למטה צבא המתנדבים ונאלץ לצאת למצוא מרגל קומוניסטי בשם פאבל מאקולצב. עד מהרה מגלים את החתרן ופנדורין עוזב את העיר. שנת 1921. מאסה ומונה, אם לתינוק בן שנתיים, מגלים מי אשם במותו של פנדורין. אתר בית ההוצאה לאור "זכרוב" Facebook borisakunin Борис Акунин (2017-10-08). "Facebook". Борис Акунин (2018-01-01). "Facebook".
BNT 2

BNT 2 הוא ערוץ טלוויזיה ציבורי בולגרי המשודר במסגרת הטלוויזיה הלאומית הבולגרית (BNT). הערוץ בגלגולו הנוכחי הושק ב-16 באוקטובר 2011 והחליף את חמשת ערוצי הטלוויזיה האזוריים של BNT, על ידי שילוב התוכניות של הערוצים האלו בערוץ. הערוץ משדר תוכניות מקוריות, חדשות ואירועי ספורט. באפריל 2017 עמד נתון הצפייה הממוצע של הערוץ על 0.41%. על פי החלטת מועצת השרים של בולגריה ל"א 189 ב-18 במאי 1974, הוקם ערוץ טלוויזיה נוסף בבולגריה שהחל לשדר ב-9 בספטמבר 1975. בשנת 1999 הוחלט במועצת השרים של בולגריה כי רשת הטלוויזיה הלאומית השנייה תופרט. עקב כך בשעה 21:10 ב-31 במאי 2000 נפרד הערוץ מצופיו לאחר 25 שנות שידור, עם שידור סרט הפרידה "BNT 2 - זיכרון", ו-40 דקות אחרי השעה חצות הסתיימו השידורים רשמית. ב-1 ביוני 2000 החלו השידורים הפרטיים בערוץ. בסתיו 2007 נודע כי ב-BNT מתכננים לחדש את שידורי הערוץ השני, דבר שאכן קרה ב-16 באוקטובר 2011. BNT 1 Nova television Nova Sport אתר האינטרנט הרשמי של BNT 2 נתוני צפייה, באתר Nilsen איוונובה פולה, השלבים העיקריים בהתפתחות הטלוויזיה הלאומית הבולגרית (1959-1989), סופיה, בולגריה: פריצות דרך, 2006, עמ' 698
אגם בר (קולומביה הבריטית)

אגם בֶּר (באנגלית: Bear Lake; מילולית: "אגם דב") הוא אגם גדול בצפון־מערב אזור אומינקה בצפון־מערב ההרים הפנימיים של פרובינציית קולומביה הבריטית שבקנדה. האגם ממוקם צפונית לאגם באבין ולאגם טאקלה, ואולם בניגוד לשני אגמים אלה המהווים חלק מאגן הניקוז של נהר פרייזר, אגם בר הוא יובל של נהר סקינה (נהר בר המנקז את אגם בר הוא יובל של נהר סקינה).  העיירה בר לייק (העיירה אגם בר) המכונה גם פורט קונלי, ממוקמת על הגדה הצפון מזרחית של האגם.  אגם בר באתר ממשלת קולומביה הבריטית הפארק הפרובינציאלי אגם בר (אורכב 20.02.2018 בארכיון Wayback Machine) הנחיות למטיילים באגם בר מזג אוויר עדכני עבור אגם בר סטטיסטיקות מזג אוויר עבור אגם בר אגם בר, סרטון באתר יוטיוב - אגם בר ההיסטוריה של העיירה אגם בר באתר ממשלת קולומביה הבריטית
אגם בר

האם התכוונתם ל... אגם בר (קולומביה הבריטית) – אגם בצפון-מערב ההרים הפנימיים של פרובינציית קולומביה הבריטית שבקנדה אגמי בר (אונטריו) – בפרובינציית אונטריו 29 אגמים בשם "אגם בר" אגמי בר (נובה סקוטיה) – בפרובינציית נובה סקוטיה 16 אגמים בשם "אגם בר" ימת בר הגדולה – ימה בטריטוריות הצפון-מערביות של קנדה - הימה הרביעית בגודלה בצפון אמריקה והשמינית בגודלה בעולם אגם בר (אלסקה) – אגם במדינת אלסקה שבארצות הברית אגם בר (קולורדו) – אגם במדינת קולורדו שבארצות הברית אגם בר (איידהו) – אגם במדינת איידהו שבארצות הברית אגם בר (יוטה) – אגם על הגבול שבין מדינת איידהו ומדינת יוטה שבארצות הברית אגם בר (מחוז קאלאסקה, מישיגן) – אגם במחוז קאלאסקה במדינת מישיגן שבארצות הברית אגם בר (מחוז מוסקגון, מישיגן) – אגם במחוז מוסקגן במדינת קולורדו שבארצות הברית אגמי בר (אורגון) – במדינת אורגון שבארצות הברית 8 אגמים בשם זה אגם בר (וושינגטון) – אגם במדינת וושינגטון שבארצות הברית אגם בר הקטן – אגם במדינת מינסוטה שבארצות הברית אגם בר (קליפורניה) – מאגר מים במדינת קליפורניה שבארצות הברית
רכס אספי

רכס אֶסְפִּי (באנגלית: Espee Range) הוא רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה. רכס אספי ממוקם בין נחל פלי ונחל טוצ'ה. גובה הרכס 1,686 מטרים מעל פני הים, ושטחו 147 קמ"ר. שמו של הרכס אומץ רשמית ב-31 באוקטובר 1942. רכס אספי באתר ממשלת קולומביה הבריטית מזג אוויר עדכני עבור רכס אספי רכס אספי באתר summitsearch תצלום לוויין ומידע גאוגרפי מידע גאוגרפי באתר אנציקלופדיית ההרים הקנדית מידע גאוגרפי לפי מקור אחר שטח הרכס 153 קמ"ר ההיסטוריה של שם הרכס
אמריקן פאי מציגים: ספר האהבה

אמריקן פאי מציגים: ספר האהבה (באנגלית: American Pie Presents: The Book of Love) הוא סרט קומדיית נעורים משנת 2009 אשר שוחרר ישירות ל-DVD. קודי, אחיו הקטן של רוב מעלה סרטון מביך שלו לרשת. דיינה, חברה של נייתן מחליטה להתנזר מסקס עד לחתונה. במהלך מסיבה של הלימודים רוב מנסה להגיד להיידי שהוא מאוהב בה ובטעות גורם לשריפת הספרייה. למחרת במהלך ניקיון הספרייה רוב מוצא את התנ"ך של האהבה. הוא מראה את הספר לחבריו והם מגלים שהספר הוא בגדר אגדה שעוברת שנים ברחבי הקמפוס. הם מחליטים לנסות לשקם את הספר ומחליטים לחפש את כל האנשים שכתבו אותו וכך הם מגיעים לנח לוינשטיין. באג הול בתור רוברט "רוב" שירסון. ברנדון הארדסטי בתור מרשל לובצקי. קווין מ. הורטון בתור נייתן ג'נקיל. בת' ברס בתור היידי. מלאני פאפליה בתור דיינה. ג'ניפר הולנד בתור אשלי. ג'ון פטריק ג'ורדן בתור סקוט סטיפלר. לואיזה ליטון בתור אימוג'ן. שרמן הינסלי בתור פסטור. קרטיס ארמסטרונג בתור פיטר או'דונל. ג'ים ווינרוסקי בתור אדי. רוזנה ארקט בתור מדליין שירסון. יוג'ין לוי בתור נח לוינשטיין. "אמריקן פאי מציגים: ספר האהבה", במסד הנתונים הקולנועיים IMDb (באנגלית) "אמריקן פאי מציגים: ספר האהבה", באתר נטפליקס "אמריקן פאי מציגים: ספר האהבה", באתר AllMovie (באנגלית) "אמריקן פאי מציגים: ספר האהבה", באתר Rotten Tomatoes (באנגלית) "אמריקן פאי מציגים: ספר האהבה", תסריט הסרט באתר Scripts.com (באנגלית) "אמריקן פאי מציגים: ספר האהבה", במסד הנתונים הקולנועיים KinoPoisk (ברוסית)
חצי האי ברונסוויק

חצי האי ברונסוויק (בספרדית: Península de Brunswick) הוא חצי אי במחוז מגאיאנס ואנטארקטיקה צ'ילנה שבדרום צ'ילה. הוא מחובר בצפונו ליבשת אמריקה הדרומית דרך מצר יבשה שרוחבו כ-16 ק"מ. אורכו של חצי האי הוא כ-115 ק"מ ושטחו כ-6,300 קמ"ר. מצר מגלן מקיף אותו ממזרח ומדרום, ומפריד בינו לבין איי ארכיפלג ארץ האש: האי הגדול של ארץ האש, האי דוסון, האי ארסנה והאי קלרנסה; ממערב לו נמצא האי רייסקו. קצהו הדרומי, כף פרוורד (Cabo Froward), הוא הנקודה הדרומית ביותר באמריקה היבשתית (כלומר, היבשת ללא אייה). העיר היחידה בחצי האי ברונסוויק היא פונטה ארנס, בירת מחוז מגאיאנס ואנטארקטיקה צ'ילנה, והיא שוכנת בחופו הצפון מזרחי. עם זאת, מבחינה אדמיניסטרטיבית, כל שטחו של חצי האי כלול בשטחה המוניציפלי של הקומונה פונטה ארנס, כמו גם שטחם של חלק מהאיים בארכיפלג ארץ האש המקיפים את חצי האי מדרום וממערב, שרובם לא מיושבים כלל. מידע על כף פרוורד באתר לונלי פלאנט
אין דבר

אין דבר היה השיר שייצג את ישראל באירוויזיון 2001 בשפה העברית, על ידי הזמר הישראלי טל סונדק. השיר הוא מסוג בלדה, ונכתב והולחן על ידי שמרית אור ויאיר קלינגר. השיר זכה במקום הראשון בתחרות קדם-אירוויזיון לשנת 2001, ונבחר לייצג את ישראל באירוויזיון. באירוויזיון היה השיר החמישי לפי סדר ההשמעה, לאחר השיר הנורווגי "On my own" שבוצע על ידי האלדור לאגרייד, ולפני "Lady Alpine Blue", השיר המייצג את רוסיה בביצוע מומי טרול. בסיומה של ההצבעה, צבר השיר 25 נקודות (10 מצרפת, 7 מטורקיה, 6 מבוסניה והרצגובינה ו-2 מיוון), והגיע למקום ה-16 מתוך 23. טל סונדק מבצע את "אין דבר" בקדם אירוויזיון 2001, סרטון באתר יוטיוב טל סונדק מבצע את "אין דבר" באירוויזיון 2001, סרטון באתר יוטיוב טל סונדק מבצע את "אין דבר" בליווי סימפונט רעננה, סרטון באתר יוטיוב משדר מקדים לאירוויזיון 2001, סרטון באתר יוטיוב שלבי הצבעה קדם אירוויזיון 2001, סרטון באתר יוטיוב טל סונדק מספר על "אין דבר", ערוץ 11, סרטון באתר יוטיוב רגע הזכיה, "חדשות הלילה" ,ערוץ 11, סרטון באתר יוטיוב לקראת האירוויזיון טל סונדק, רגע לפני החדשות, ערוץ 11, סרטון באתר יוטיוב לקראת האירוויזיון, מבט לחדשות, ערוץ 11, סרטון באתר יוטיוב אירוח טלוויזיה (סביב נושא האירווזיון) טקס מלכות היופי, ערוץ 2, סרטון באתר יוטיוב ערוץ הילדים, סרטון באתר יוטיוב חדשות ערוץ 11, סרטון באתר יוטיוב מני פאר, ערוץ 11, סרטון באתר יוטיוב ראיון אצל מני פאר, ערוץ 11, סרטון באתר יוטיוב שישי בגאון, ערוץ 11, סרטון באתר יוטיוב ערוץ המוסיקה, סרטון באתר יוטיוב רבקה מיכאלי, ערוץ 2, סרטון באתר יוטיוב טל סונדק מתכונן לאירוויזיון 2001, ערוץ 11, סרטון באתר יוטיוב טל סונדק מספר על אירוויזיון 2001, "פותחים יום, ערוץ 13, סרטון באתר יוטיוב "קפה טלעד" ,ערוץ 2, סרטון באתר יוטיוב "אין דבר", חגיגת סוכות ערוץ 11, סרטון באתר יוטיוב "אין דבר", חגיגת מוצאי עצמאות ערוץ 11, סרטון באתר יוטיוב "אין דבר", חגיגת ערב יום העצמאות מבסיס צה"ל, ערוץ 11, סרטון באתר יוטיוב "אין דבר" בבית הנשיא בחגיגת חנוכה, ערוץ 11, סרטון באתר יוטיוב "אין דבר" בתוכנית לשבת, ערוץ 11, סרטון באתר יוטיוב "אין דבר ב"בטברנה", ערוץ 11, סרטון באתר יוטיוב
בורוקין

בורוקין (בערבית: بروقين; תעתיק מדויק: ברוקין) היא עיירה פלסטינית, הממוקמת 13 ק"מ מערבית לסלפית, שבמחוז סלפית, בצפון יהודה ושומרון. העיירה סמוכה להתנחלות ברוכין. לפי נתוני הלשכה הפלסטינית המרכזית לסטטיסטיקה, אוכלוסיית המקום מנתה 3,926 תושבים ב-2016. בורוקין הייתה בעבר ציר לסחר באמצעות גמלים[דרוש מקור]. המשפחות העיקריות של העיר הן ברכּאת, סבּרה, סמארה, וח'אטר. יש עדויות לנוכחות רומית בעיר בעת העתיקה, הכוללות שלוש בריכות עתיקות וקבר. במפקד 1922 שנערך על ידי שלטונות המנדט הבריטי, הייתה אוכלוסיית הכפר 367 מוסלמים, ובמפקד 1931 היא גדלה ל-534 מוסלמים אשר שכנו ב-90 בתים. ב-1945 האוכלוסייה בכפר הייתה 690 מוסלמים, ואילו שטח הקרקע הכולל של הכפר היה 12,628 דונם. מתוכם היו 3,175 דונם של מטעים ואדמות השקיה, 2,301 של גידולי דגנים, ואילו 28 דונם סווגו כשטח בנוי. בעקבות מלחמת השחרור, ולאחר הסכמי שביתת הנשק של 1949, עברה בורוקין משליטה בריטית לירדנית. בשנת 1961, אוכלוסיית בורוקין הייתה 1,141 נפש. בעקבות מלחמת ששת הימים ב-1967, עברה בורוקין משליטה ירדנית לישראלית. הסכם אוסלו חילק, בין היתר, את אדמות העיירה כך ש-8.4% מאדמותיה נמצאות בשטח A, ‏35.8% בשטח B, ואילו 55.8% הנותרים נמצאים בשטח C.[דרוש מקור] ב-23 במרץ 2019 החליטה עיריית בורוקין לקרוא רחוב ראשי בעיירה על שמו של המחבל אבו לילא שרצח חייל ואזרח ישראלי ופצע חייל נוסף באורח קשה. ביולי 2022 עשרות מתושבי הכפר עלו לאחר תפילת יום שישי לכיוון היישוב עלי זהב לקראת התארגנות להפרת סדר. הם נתקלו ביהודי, תושב השומרון, שטייל עם כלבו. הם החלו להכות את היהודי ולנסות לבצע בו לינץ', והכו את כלבו למוות. כוחות צה"ל הניסו את המחבלים ועצרו אחד מהם. באוגוסט 2022 הרס המנהל האזרחי בניה בלתי פלסטינית בלתי חוקית בפאתי הכפר, סמוך לכביש 5, בעקבות עתירת רגבים. מדיה וקבצים בנושא בורוקין בוויקישיתוף Welcome To Buruqin/Ibruqin Survey of Western Palestine, Map 14: IAA, Wikimedia commons Bruqin Village Profile, iwps.info Bruqin Town (Fact Sheet), המכון למחקר יישומי - ירושלים (ARIJ) Bruqin Town Profile, ARIJ Bruqin photo, ARIJ Development Priorities and Needs in Bruqin, ARIJ Bruchin settlement expands on lands of Bruqin village 08, October, 2011, POICA Torching 340 Trees in Bruqin – Salfit Governorate 14, November, 2011, POICA Barron, 1923, Table IX, Sub-District of Nablus, p. 25 Mills, 1931, p. 60 Government of Jordan, Department of Statistics, 1964, p. 15 האדרת מחבלים וסיוע להם של פתח והרשות הפלסטינית: המקרה של עמר אבו לילא, שרצח שני ישראלים באזור אריאל, באתר מרכז המידע למודיעין וטרור, ‏04/07/2019 מתיישב חולץ ברגע האחרון לאחר שהותקף בידי עשרות פלשתינים, באתר www.israelhayom.co.il תנועת רגבים, באתר www.facebook.com ערך זה הוא קצרמר בנושא הרשות הפלסטינית. אתם מוזמנים לתרום לוויקיפדיה ולהרחיב אותו.
תיק קלאץ'

תיק קלאץ' הוא תיק ללא ידיות, שיש לו בדרך כלל אבזם. זהו תיק ערב לנשים המעוצב לרוב בצורה מלבנית וגודלו מאפשר להחזיקו ביד. מקור תיק הקלאץ הוא בתיקי ערב של נשים. ראשית תיק הערב הוא בתיק המטבעות שהיה צמוד לאישה ונקרא reticule - תיק נשי מרובע קטן. תיק זה אפיין את הקיסרית ג'וזפין.  בתקופה הוויקטוריאנית נשים נשאו תיק מקושט בערב בו אחסנו ממחטה ומלחי הרחה. תיקים אלו נראו שוב בתקופת מלחמת העולם הראשונה בגלל קיצוב בבדים. מאז הם הפכו לארנק רווח אצל נשים בערב. בשנות ה-20 נשים השתמשו בתיקי קלאץ' רקומים בחרוזים ובסגנון ארדקו. בשנות ה-30 יצר הרמס את תיק הקלאץ' המעוצב. התיק היה מעור. התכשיטן ואן קליף יצר בשנות ה-30 תיק קלאץ' מקושט אותו כינה minaudière ששאב את השראתו מאשת חברה אמריקאית שנשאה בערב קופסת סיגריות ממתכת. חיקו תיק זה פירמות כמו קרטייה וטיפאני ושות'. החל משנות ה-30 תיק הקלאץ' הפך להיות רווח אצל כוכבות הוליווד ובהמשך על ידי נשים רבות שהשתמשו בו כתיק ערב. מדיה וקבצים בנושא תיק קלאץ' בוויקישיתוף תיק קלאץ, באתר fashionista.com תיק קלאץ, באתר http://www.hunghee.com/The-History-of-Evening-Bags-and-Clutches-a81.html (ארכיון) קלאץ' ומינאדויאר, באתר https://fashionista.com/2015/11/history-of-evening-clutch-minaudiere
פטריק רייקרט

פטריק רייקרט (באנגלית: Patrick Ryecart; נולד ב-9 במאי 1952) הוא שחקן אנגלי. רייקרט נולד בווריקשייר. הופעתו הראשונה בווסט אנדה הייתה במחזה "קנדידה" מאת ברנרד שו בתיאטרון אלברי, בו שיחק בתפקיד המשורר הצעיר מרצ'בנקס לצדה של דברה קר, ובבימויו של מייקל בלייקמור. רייקרט המשיך להופיע בתיאטרון, בטלוויזיה ובקולנוע, בתפקידים ראשיים במחזות קלאסיים מאת שו, שרידן ושייקספיר ועד לקומדיות קלילות. על המסך שיחק בקומדיות מצבים, סדרות מתח, ומחזות זמר. בין תפקידיו הבולטים בלונדון היו בדמות ג'ק אבסולוט במחזה "The Rivals" עם מייקל הורדרן בתפקיד אביו וג'רלדין מקיואן בתפקיד גברת מלפרופ. הוא גילם את לורד גורינג במחזה "בעל אידיאלי" בבימויו של פיטר הול. בטלוויזיה שיחק רייקרט בתוכניות רבות החל משנות השבעים של המאה העשרים בהן "לילי", "רומיאו ויוליה", "המקצוענים", הסדרה "Minder", "רמפול", "לאבג'וי", "Coming Home", ו"הולבי סיטי". ב-1986 הופיע ריינקרט במיני-סדרה "The Trial of a Time Lord" של סדרת המדע בדיוני "דוקטור הו". הוא שיחק בתפקיד ראשי בדמות קפטן הילרי דאף בסדרה הקומית "The High Life" של ה-BBC. ב-1997 שיחק בפרק "Dumb Witness" בסדרה "פוארו" המבוססים על ספרי אגאתה כריסטי. ב-1979 השתתף במיני-סדרה "My Son, My Son" של ה-BBC. עוד שיחק בפרק בסדרה "דיאל ופסקו", ובמיני-סדרות אמריקאיות רבות. ב-2015 החל לגלם את סר יו בודרוגן בעיבוד החדש של ה-BBC לסדרה "פולדארק". ב-2016 גילם את דוכס נורפוק בסדרה "הכתר" של נטפליקס. תפקידיו בתיאטרון כוללים את המחזה "Beastly Beatitudes of Balthazar B" מאת ג' פ דונלוי בווסט אנד הלונדוני, שאותו גם הפיק. תחילה גילם את בלתצר לצדו של סיימון קאלו שגילם את ביפי, ובהמשך החליף אותו בילי קונולי. רייקרט הרבה לצאת לסיורי הופעות בהם במחזות "Donkeys Years", "רבקה", "Tunes of Glory", ו"המליונרים" לצדה של ראקל ולש. הוא הפיק בתיאטרון גריק בלונדון, ובפסטיבל אדינבורו ב-2011, את המחזה "Jus' like That!" שכתב ג'ון פישר מחווה לטומי קופר. בקולנוע שיחק רייקרט בין השאר בסרטים "גשר אחד רחוק מדי" (1977), "Silver Dream Racer" (מ-1980), "ארתור המלך" (1985), "Prisoner of Honor" (מ-1991), "Parting Shots" (מ-1999) וב"נאום המלך" (2010). רייקרט היה נשוי לשחקנית האנגלייה מרשה פיצאלן מ-4 ביולי 1977 עד לגירושיהם ב-1995. היא הייתה בתו השלישית של דוכס נורפוק ה-17. בני הזוג נפגשו בבית הספר למשחק ובר דאגלס אקדמי. נולדו להם שלושה ילדים: מריאלה סיליה (ילידת 1982), ג'מימה קארי (ילידת 1984) ופרדריק ויליאם המלט (ילידת 1987). פטריק רייקרט, במסד הנתונים הקולנועיים IMDb (באנגלית) PATRICK RYECART MARRIES MARSHA FITZALAN-1977 PHOTO